方天雨

方天雨（），字濟甫，浙江嚴州府淳安縣人，明朝政治人物。

 生平 
成化二十二年（1486年）丙午科浙江鄉試第三十二名舉人。弘治十五年（1502年）中式壬戌科會試第二百九十九名，二甲第十八名進士。累官工部郎中。正德六年（1511年）春，陞貴州布政使司左參議《明武宗毅皇帝實錄·卷之七十一》：正德六年春正月己卯 升監察御史沙鵬、王士昭、王良臣、楊璋，大理府知府周憲，陝西按察司僉事常賜，廣東右參議翁茂南，為按察司副使；原任給事中徐蕃、丘俊，工部郎中方天雨，為布政司左參議；兵科左給事中徐忱，南京禮科給事中張九逵，兵部郎中徐永，為右參議：鵬，河南；士昭、良臣、永，山東；璋，福建；憲、審，江西；賜，陝西；茂南，廣西；俊，山西；天雨，貴州；忱，浙江；九逵，湖廣。。

 家族 
曾祖方原仁；祖父方文傑，封監察御史；父方中，按察司副使。母何氏（封孺人）。永感下。弟天叙、天民、天陟。

佚事
劉瑾當權期間，禁止天下用「天」等字為名。方天雨被迫改名方雨。劉瑾伏誅後復名《繼世紀聞·卷二》：逆瑾擅政，禁臣民不許用「天」等字為名。如郎中方天雨但令名雨，參議倪天民為倪民，御史劉天和為劉和。中外紛紛，尤為可異。嘗記北朝周宣帝自稱天元皇帝，不許人有「天、高、上、元」之稱。宋宣和中，丞相蔡京用給事中趙野等奏，凡世俗有以「天」等字為名稱者，悉皆禁革。共禁人字犯天者，方天任改大任，方天若改元若，甚至承天寺亦改仁能寺。當時有識者憂之。正統十年進士登科錄，「元」、「天」字皆作䒶，-{云}-出內閣意。景泰中幸大學士，謝表內閣自為之。中「管窺霄，蠡測海」句，蓋亦避「天」字也。識者嘗訝其事。瑾目不知書，故事豈有所襲？明年，瑾以逆誅，無天之罪，其兆如是乎？瑾誅而禁廢，人皆復其舊名矣。。

参考文献

T
Category:淳安人
Category:明朝工部郎中
Category:明朝貴州布政使司參議